સવારે વહેલા ઊઠવાની આદત કેળવો. પોતાની સાથે વાર્તાલાપ કરવા માટે આ શાંત પળોનો લાભ ઊઠાવો. બીજાને એની વાત કહેવા દો અને કંટાળાજનક લાગે તો પણ સંયમ રાખી શાંત રહો. વર્તમાનમાં જીવવાની આદત કેળવો કારણ કે ભવિષ્યની ચિંતા ભયનું મુખ્ય કારણ છે. જે નાની વાતથી તમે આજે અપસેટ થાઓ છો તે એક વર્ષ બાદ કેટલી મહત્વની હશે તેનો વિચાર કરો. એક વર્ષ બાદ કદાચ એ યાદ પણ નહીં રહે તો પછી એને શા માટે આટલું મહત્વ આપો છો.